3. การประกอบธุรกิจของแต่ละสายผลิตภัณฑ์

3.1 โครงสร้างพื้นฐานในการให้บริการของบริษัท ประกอบด้วย 3 ส่วนประกอบหลักคือ

- ส่วนเครือข่ายอินเทอร์เน็ตหลัก (Internet Backbone) 

- ส่วนเชื่อมต่อวงจรภายในประเทศ (Domestic Connectivities)

- ส่วนเชื่อมต่อวงจรระหว่างประเทศ (International Connectivities)

ส่วนเครือข่ายอินเทอร์เน็ตหลัก (Internet backbone) 

โครงสร้างเครือข่ายอินเทอร์เน็ตหลักของบริษัท ประกอบด้วยเครือข่าย (Network)
ที่ให้บริการในเขตกรุงเทพฯ และปริมลฑล ตั้งอยู่ที่อาคารไทยซัมมิท ทาวเวอร์
และอาคารบางกอกไทยทาวเวอร์ โดยการเชื่อมต่อระหว่างอาคารทั้งสองด้วยวงจร Fiber Optic
ที่ความเร็ว 1 Gbps และนอกจากนี้ ยังมีวงจรสำรองระหว่างอาคาร ที่ความเร็ว 2 Gbps
ผ่านเครือข่าย MetroLAN ซึ่งข้อมูลของทั้งสองอาคารจะมีการ back up ซึ่งกันและกัน
โดยเครือข่ายหลักจะเชื่อมโยงเครือข่ายไปยังต่างจังหวัดที่เป็นที่ตั้งของสำนักงาน
สาขาของบริษัทและเชื่อมต่อไปยังจังหวัดอื่นๆ ทั่วประเทศ

นอกจากนี้ ยังเชื่อมต่อด้วยเครือข่ายความเร็วสูงไปยังเขตอุตสาหกรรมซอฟต์แวร์ประเทศไทย
(Software Park Thailand) อุทยานวิทยาศาสตร์ประเทศไทย (Thailand Science Park)
สวนอุตสาหกรรมไอที (IT Park) และเครือข่าย MetroLAN ของบริษัท
ซึ่งเป็นเครือข่ายการให้บริการอินเทอร์เน็ตความเร็วสูงไปยังอาคารสำนักงานในเขตกรุงเทพมหานคร
และปริมณฑล ครอบคลุมพื้นที่กว่า 1 ล้าน ตารางเมตร
ด้วยเทคโนโลยีความเร็วสูงกว่าอินเทอร์เน็ตบรอดแบนด์ถึง 8,000 เท่า
โดยจะเน้นในเขตที่ตั้งธุรกิจที่สำคัญ เช่น ย่านเพลินจิต สีลมและสาธร ฯลฯ โดย ณ สิ้นปี 2548
มีพื้นที่ให้บริการครอบคลุมย่านธุรกิจ จำนวน 26 อาคาร และได้ขยายบริการไปสู่ภูมิภาค เช่น
ภาคเหนือ และภาคตะวันออก

ในส่วนของเครือข่ายหลักได้มีการปรับปรุง (Upgrade) เทคโนโลยีจากเดิมที่ใช้แบบ Fast
Ethernet ที่ความเร็ว 100 Mbps เป็นเทคโนโลยีแบบ Gigabit Ethernet ที่ความเร็ว
1,000 Mbps แบบหลายเส้นทาง ทำให้เครือข่ายมีความเร็วสูงขึ้นและมีเสถียรภาพมากขึ้น
ปัจจุบันทางบริษัทได้รับการจัดสรร IP address จำนวน 864 Class C ( 1 Class C เท่ากับ
256 IP address ซึ่งสามารถให้บริการลูกค้าได้ 254 ราย)
จากศูนย์สารสนเทศเครือข่ายเอเซีย-แปซิฟิก (APNIC: Asia Pacific Network
Information Center) ซึ่งจะทำให้สามารถรองรับการให้บริการลูกค้าได้เป็นจำนวนมาก
นอกจากนี้ ณ วันที่ 3 มีนาคม 2548 จากการวัดของ Routing Arbiter Database
บริษัทได้บริหารเครือข่ายอินเทอร์เน็ตเป็นจำนวนทั้งสิ้น 1,512 Class C
นั่นคือบริษัทสามารถรองรับการให้บริการลูกค้าได้ทั้งหมดถึง 384,048 ราย ( 1 ราย ต่อ 1 IP
address )

ส่วนเชื่อมต่อวงจรภายในประเทศ (Domestic Connectivities)

ปัจจุบันเครือข่ายอินเทอร์เน็ตหลักของบริษัทได้มีการเชื่อมต่อเข้ากับวงจรสื่อสารภายในประเทศ
เพื่อให้ผู้ใช้บริการอินเทอร์เน็ตสามารถแลกเปลี่ยนข้อมูลภายในประเทศและเชื่อมต่อกับผู้ให้บริการอินเทอร์เน็ต
(Internet Service Provider: ISP) รายอื่นในประเทศได้อย่างรวดเร็ว
โดยทำการเชื่อมต่อเข้ากับเครือข่ายหลัก 2 แห่ง คือ

  1. เครือข่ายของโครงการข้อมูลวิจัยอินเทอร์เน็ต หรือ Internet Information Research
  (IIR) ของ NECTEC (เดิมเรียกว่า Public Internet Exchange หรือ PIE)
  บริษัทเชื่อมต่อเครือข่ายอินเทอร์เน็ตหลักเข้ากับ IIR ผ่านทางระบบ Local Area Network
  (LAN) เนื่องจากที่ตั้งของเครือข่ายอินเทอร์เน็ตหลักของบริษัทอยู่ในอาคารเดียวกันกับ IIR
  โดยเชื่อมต่อกับ IIR ด้วยความเร็วที่สูงถึง 200+200 Mbps (หมายถึง
  ความกว้างของวงจรขาเข้า+ความกว้างของวงจรขาออก)

2.  2. เครือข่าย National Internet Exchange (NIX) ของ กสท
    บริษัทเชื่อมต่อเครือข่ายอินเทอร์เน็ตหลักเข้ากับ NIX ผ่าน

3.  ทางระบบเคเบิ้ลใยแก้วความเร็วสูงที่ความเร็ว 1+1 Gbps

ส่วนเชื่อมต่อวงจรระหว่างประเทศ (International Connectivities)

บริษัทมีการลงทุนอย่างต่อเนื่องในส่วนของวงจรระหว่างประเทศเพื่อรักษาประสิทธิภาพในการเชื่อมต่อไปยังเครือข่ายอินเทอร์เน็ตในต่างประเทศ
ในปัจจุบันบริษัทมีการเชื่อมต่อช่องสัญญาณอินเทอร์เน็ตไปยังต่างประเทศด้วยความสามารถในการรับส่งข้อมูลรวมสูงถึง
373+373 Mbps แบบส่งสัญญาณได้ทั้งสองทาง คือทั้งขาเข้าและขาออก (full duplex)
โดยการเชื่อมต่อวงจรระหว่างประเทศของบริษัท
สามารถให้บริการแก่ลูกค้าได้อย่างรวดเร็วและครอบคลุมพื้นที่ทั่วโลก ดังต่อไปนี้

  1. การเชื่อมต่อผ่านสายเคเบิ้ลใยแก้วนำแสงของ Hutchison Global Communications
  (HGC) ที่ความเร็ว 2+2 Mbps ผ่านฮ่องกงไปยังเครือข่ายอินเทอร์เน็ตทั่วโลก

  2. การเชื่อมต่อผ่านสายเคเบิ้ลใยแก้วนำแสงของ Singapore Telecom (Singtel)
  ที่ความเร็ว 51+51 Mbps ผ่านสิงคโปร์ ไปยังเครือข่ายอินเทอร์เน็ตทั่วโลก

  3. การเชื่อมต่อผ่านสายเคเบิ้ลใยแก้วนำแสงของ กสท ที่ความเร็ว 320+320 Mbps ผ่าน
  International Internet Gateway (IIG) ของ กสท ไปยังเครือข่ายอินเทอร์เน็ตทั่วโลก

3.2 กลุ่มธุรกิจของบริษัท

บริษัทได้แบ่งกลุ่มธุรกิจออกเป็น 2 ลักษณะดังนี้

1) การให้บริการเชื่อมต่ออินเทอร์เน็ต (Full Internet Access Business)

2) การให้บริการครบวงจรที่เกี่ยวข้องกับเทคโนโลยีสารสนเทศและการสื่อสาร (Business
Solutions)

1) บริการเชื่อมต่ออินเทอร์เน็ต (Full Internet Access Business)

บริษัทดำเนินธุรกิจเป็นผู้ให้บริการเชื่อมต่ออินเทอร์เน็ตความเร็วสูงโดยมีพื้นที่ให้บริการอินเทอร์เน็ตครอบคลุมทุกจังหวัด
ทำให้ผู้ใช้บริการทั่วประเทศ สามารถเชื่อมต่อเข้าสู่เครือข่ายอินเทอร์เน็ตได้ทั่วประเทศ
ทั้งนี้ปัจจุบันบริษัทมีสาขาทั้งสิ้น 8 สาขา ได้แก่ สาขาเชียงใหม่ พิษณุโลก นครราชสีมา ขอนแก่น
พัทยา สุราษฎร์ธานี หาดใหญ่ และสาขาภูเก็ต

บริการเชื่อมต่ออินเทอร์เน็ต สามารถแบ่งตามลักษณะลูกค้าได้ดังนี้

  1.1 บริการเชื่อมต่ออินเทอร์เน็ต (Full Internet Access Business)
  เพื่อตอบสนองความต้องการของชีวิตและการดำเนินธุรกิจที่ทันสมัย โดยแบ่งเป็น 2 กลุ่มหลักคือ
  บริการเชื่อมต่ออินเทอร์เน็ตส่วนบุคคล (Home access)
  และบริการเชื่อมต่ออินเทอร์เน็ตเพื่อธุรกิจ (Business access)
  โดยรายละเอียดแต่ละกลุ่มบริการ มีดังนี้

Home Access

Inet-Broadband Personal

  บริการเชื่อมต่ออินเทอร์เน็ตความเร็วสูงเพื่อนักธุรกิจและนักท่องอินเทอร์เน็ตทั่วไป
  บนเครือข่ายขนาดใหญ่ที่มีเสถียรภาพสูงด้วยความเร็ว 64-256 Kbps
  พร้อมหลากหลายเทคโนโลยีและระดับความเร็วที่สามารถเลือกได้สำหรับทุกงบประมาณ

Inet-Easy (Unlimited) Dial-up 56K

  ปัจจุบันผู้ให้บริการอินเทอร์เน็ตจำนวนมากได้หันมาให้บริการอินเทอร์เน็ตความเร็วสูงกันโดยเฉพาะเทคโนโลยี
  ADSL อย่างไรก็ตาม การให้บริการ ADSL นี้ยังกระจุกตัวอยู่เฉพาะในเขตกรุงเทพฯ
  และจังหวัดใหญ่ ๆ เท่านั้น
  อีกทั้งด้วยข้อจำกัดของเทคโนโลยีนี้เองที่ไม่สามารถให้บริการในพื้นที่ที่อยู่ห่างจากชุมสายเกิน 4
  กิโลเมตรได้ ซึ่งหมายความว่ายังมีผู้ใช้อินเทอร์เน็ตอีกจำนวนมากที่ไม่สามารถใช้งาน ADSL ได้
  ดังนั้น
  ทางบริษัทจึงมีความต้องการที่จะให้ผู้ใช้งานอินเทอร์เน็ตเหล่านี้ได้มีโอกาสใช้อินเทอร์เน็ตคุณภาพสูงในราคาประหยัด
  จึงได้ออกบริการ Inet-Easy (Unlimited) Dial-up 56k
  ทั้งแบบแพ็คเกจและแบบบริการรายเดือน
  โดยผู้ใช้สามารถใช้งานได้ไม่จำกัดจำนวนชั่วโมงต่อเดือน
  ซึ่งได้รับผลตอบรับที่ดีจากตลาดโดยเฉพาะในต่างจังหวัด
  รวมถึงกลุ่มผู้เริ่มใช้งานอินเทอร์เน็ตและคอมพิวเตอร์ นอกจากนี้
  บริการนี้ยังเหมาะสมกับผู้ใช้อินเทอร์เน็ตที่ใช้ e-mail เป็นหลักด้วย

Inet-Empower

  ทุกวันนี้มีบริษัทจำนวนมากที่เริ่มทำงานในลักษณะของ Mobile Office/ Sales Forces
  กล่าวคือมีพนักงานขายจำนวนมากกระจายไปทั่วประเทศ
  โดยแต่เดิมนั้นพนักงานขายจะใช้วิธีส่งโทรสารมายืนยันคำสั่งซื้อซึ่งไม่ค่อยสะดวกนัก
  และเมื่ออินเทอร์เน็ตได้เข้ามีบทบาทจึงเปลี่ยนมาใช้ e-mail แทน ดังนั้น บริการ
  Inet-Empower
  จึงเป็นบริการที่ตอบสนองและรองรับการใช้งานอินเทอร์เน็ตของบริษัทที่มีพนักงานหรือสาขาจำนวนมากได้เป็นอย่างดี
  โดยคุณสมบัติหลักของบริการนี้คือให้อำนาจแก่ผู้ดูแลระบบของบริษัทสามารถจัดสรรจำนวนชั่วโมงการใช้งานอินเทอร์เน็ตของพนักงานแต่ละคนหรือแต่ละแผนกได้
  โดยผู้ดูแลระบบสามารถโอนย้ายชั่วโมงการใช้งานจากพนักงานคนหนึ่งไปสู่พนักงานอีกคนได้อย่างอิสระ
  หรือสามารถเพิ่มหรือลบชื่อผู้ใช้งานได้อย่างง่ายดาย
  ทำให้สามารถใช้ทรัพยากรได้คุ้มค่าจากทุกเม็ดเงินที่ได้จ่ายไป

Web Hosting Service

  บริการให้เช่าพื้นที่รับฝากเว็บไซต์ด้วย Web Servers ประสิทธิภาพสูง รวดเร็ว
  มีการจัดการและดูแลระบบด้วยเทคโนโลยีที่นําสมัย เชื่อถือได้
  และมีความปลอดภัยสามารถเลือกใช้ระบบปฏิบัติการได้ทั้งแบบ Windows และ Unix
  เพื่อรองรับระบบ Web Applications ต่างๆ
  ซึ่งช่วยให้สามารถเข้าสู่ธุรกิจบนอินเทอร์เน็ตได้เร็วขึ้น
  พร้อมรองรับการเติบโตของธุรกิจเว็บไซต์ของท่านไม่ว่าจะเป็นระดับเริ่มต้นหรือระดับองค์กรขนาดใหญ่ทั้งในและต่างประเทศ

  Mail Hosting Service

  บริการให้เช่าพื้นที่จัดเก็บ e-mail โดยสามารถใช้ e-mail address
  ภายใต้โดเมนเนมของบริษัทหรือองค์กรได้ มั่นใจกับ Mail Servers ขนาดใหญ่มีประสิทธิภาพสูง
  ตั้งอยู่ในส่วน INET Data Center ขนาดใหญ่ของบริษัทที่มีระบบรักษาความปลอดภัยครบวงจร
  พร้อมเจ้าหน้าที่เทคนิคดูแลด้านเครือข่าย ( Network) ตลอด 24 ชั่วโมง

International roaming

  บริษัทร่วมกับพันธมิตร ให้บริการเสริม International Roaming
  สำหรับลูกค้าทั้งประเภทบุคคลและองค์กร
  เพื่อให้สามารถเชื่อมต่ออินเทอร์เน็ตได้จากทั่วทุกมุมโลกด้วย account
  เดียวกับที่ใช้ในประเทศไทย
  และนำไปเชื่อมต่ออินเทอร์เน็ตผ่านสายโทรศัพท์ท้องถิ่นจากทั่วโลกได้ทันที
  ไม่ต้องสิ้นเปลืองค่าต่อโทรศัพท์ทางไกลกลับเมืองไทยหรือที่ทำงานและไม่จำเป็นต้องสมัครสมาชิกเพิ่มเติมในประเทศนั้นๆ
  แต่อย่างใด

 Business access

  เป็นบริการเชื่อมต่ออินเทอร์เน็ตเพื่อธุรกิจ
  ให้บริการองค์กรธุรกิจทั่วประเทศผ่านการเชื่อมต่อที่หลากหลาย เช่น
  ให้บริการผ่านโครงข่ายอินเทอร์เน็ตบรอดแบนด์ สายวงจรเช่า (Leased Line) โครงข่าย
  MetroLAN ที่เชื่อมโยงเครือข่ายภายในสำนักงานบนอาคารชั้นนำใจกลางกรุงเทพมหานคร
  ด้วยความเร็ว 10 Mbps บนโครงข่าย Fiber Optic ขนาด Gigabit Per Second
  บริการเชื่อมต่ออินเทอร์เน็ตเพื่อธุรกิจ เป็นการให้บริการที่มีคุณภาพและเสถียรภาพสูง
  โดยการบริหาร Bandwidth ให้เหมาะสมกับความต้องการของลูกค้า
  ส่งผลให้บริการนี้เป็นได้รับการยอมรับและเลือกใช้งานจากองค์กรธุรกิจขนาดใหญ่ของประเทศหลายองค์กร
  นอกจากนี้ยังมีบริการ VPN (Virtual Private Network)
  สำหรับองค์กรธุรกิจที่มีสำนักงานใหญ่หรือมีสาขาในประเทศไทย
  ที่มีความประสงค์สื่อสารข้อมูลที่มีความปลอดภัยสูง
  อีกทั้งต้องการสื่อสารกับสำนักงานอื่นๆในต่างประเทศ นอกจากนั้นยังมีบริการ Broadband Plus
  ซึ่งเป็นบริการอินเทอร์เน็ตแบบ ADSL ที่มีความเร็วตั้งแต่ 256/128 kbps ถึง 2,048/512
  kbps โดยบริการดังกล่าวเป็นความร่วมมือระหว่างบริษัทและบมจ.ทีโอที
  ที่ให้บริการในเขตกรุงเทพฯและปริมณฑล ซึ่งมุ่งเน้นกลุ่มลูกค้า SMEs
  ที่มีการใช้งานอินเทอร์เน็ตภายในประเทศเป็นส่วนใหญ่

2) บริการครบวงจรที่เกี่ยวข้องกับเทคโนโลยีสารสนเทศและการสื่อสาร (Business
Solutions)

เพื่อตอบสนองทุกความต้องการของธุรกิจ
โดยพัฒนาบริการบนพื้นฐานทรัพยากรเครือข่ายและความเชี่ยวชาญการให้บริการลูกค้าชั้นนำผสานกับความร่วมมือจากพันธมิตร
เกิดเป็นบริการครบวงจรที่เกี่ยวข้องกับเทคโนโลยีสารสนเทศและการสื่อสาร (Business
Solutions) 4 กลุ่มหลักเพื่อเสริมประสิทธิภาพการดำเนินธุรกิจยุคใหม่ดังนี้

1.  Banking & Financial Solutions
    เป็นบริการเพื่อธุรกรรมทางการเงินที่เน้นความปลอดภัยของข้อมูลสูงสุด

  สะดวก ฉับไว ด้วยเครือข่ายความเร็วสูงที่ล้ำสมัย และเชื่อมโยงกับสถาบันการเงินชั้นนำ อาทิ
  บริการ EDC Network Pool ซึ่งเป็นบริการเครือข่ายรับชำระเงินผ่านบัตร เครดิต เดบิต
  และสมาร์ตการ์ด รวมถึงการขาย และให้เช่าเครื่องรับชำระเงิน (EDC/POS Terminal)
  ระบบ Networking ตลอดจนเป็นผู้เชี่ยวชาญด้าน Value Added Applications
  ต่างๆในธุรกิจ Banking & Financial โดยมีลักษณะผลิตภัณฑ์และบริการของ Banking &
  Financial Solutions ดังนี้

  Terminals

  บริษัทเป็นผู้ให้บริการเช่า จำหน่ายและติดตั้งเครื่องรับชำระเงินผ่านบัตรอิเล็กทรอนิกส์ โดยความ

  ร่วมมือของผู้ผลิตชั้นนำจากต่างประเทศ รวมถึงทำการวิจัยพัฒนา
  ในส่วนที่เกี่ยวกับเครื่องรับชำระเงินผ่านบัตรอิเล็กทรอนิกส์ ที่ทันสมัยและมีค่าใช้จ่ายที่เหมาะสม
  เช่น เครื่องรับชำระเงินผ่านบัตรอิเล็กทรอนิกส์แบบไร้สายที่ใช้สัญญาณโทรคมนาคม
  (Mobile/Wireless Terminal)
  เครื่องรับชำระเงินผ่านบัตรอิเล็กทรอนิกส์ที่สามารถเชื่อมต่อเครือข่ายรับชำระเงินด้วยเครือข่ายอินเทอร์เน็ต
  (TCP/IP) และเครื่องรับชำระเงินผ่านบัตรอิเล็กทรอนิกส์แบบที่ไม่ต้องใช้บัตรสัมผัสกับเครื่อง
  (Contactless Terminal)

  Networking

  บริษัทได้เปิดให้บริการระบบเครือข่าย Nationwide EDC Network Pool เพื่อการรับ ส่ง
  และเชื่อมต่อข้อมูลอิเล็กทรอนิกส์ระหว่างเครื่องรับและอ่านบัตรอิเล็กทรอนิกส์ต่างๆเข้ากับระบบเครือข่ายอิเล็กทรอนิกส์ของธนาคารหรือสถาบันการเงินของผู้ออกบัตรและ/หรือให้บริการอื่นๆผ่านบัตรดังกล่าว
  โดยที่ระบบเครือข่ายดังกล่าวรองรับการเชื่อมต่อทุกรูปแบบไม่ว่าจะเป็นระบบผ่านสายโทรศัพท์
  (PSTN) ผ่านเครือข่ายอินเทอร์เน็ต (TCP/IP) และ ระบบผ่านสัญญาณโทรคมนาคมแบบเซลลูล่า
  (GPRS) และนอกเหนือจากนี้ บริษัทยังให้บริการระบบ Terminal Line Encryption
  เทคโนโลยีล้ำสมัยจากต่างประเทศ
  ซึ่งเป็นระบบรักษาความปลอดภัยของข้อมูลการรับชำระเงินผ่านบัตรบนเครือข่ายตลอดเส้นทางการการรับส่งข้อมูล
  ส่งผลให้การบริการนี้ได้รับการตอบรับจากลูกค้าเป็นอย่างดี มีอัตราการเจริญเติบโตสูง

  Applications

  นอกจากการให้บริการด้านเครื่องรับชำระเงินผ่านบัตรอิเล็กทรอนิกส์ และระบบ Nationwide
  EDC Network Pool แล้ว
  บริษัทยังให้บริการเกี่ยวกับการพัฒนาโปรแกรมประยุกต์ที่จะช่วยเพิ่มมูลค่าให้แก่ธุรกิจการเงินและการธนาคารต่างๆ
  (Value Added Application) เช่น
  โปรแกรมประยุกต์สำหรับบริหารบัตรเติมน้ำมันให้แก่องค์กร (Fleet Card Applications)
  และโปรแกรมประยุกต์สำหรับบริหารบัตรจัดซื้อสินค้าและบริการผ่านอินเทอร์เน็ต (Online
  Purchasing Card)

2.  e-Business & Media Services เป็นบริการเพื่อธุรกิจที่ใช้ประโยชน์จากสื่ออิเล็กทรอนิกส์
    ทั้งเว็บไซต์ การ

  Automate ระบบงานด้วยคอมพิวเตอร์
  งานวางแผนโฆษณาประชาสัมพันธ์ออนไลน์ผ่านเครือข่ายอินเทอร์เน็ต ตลอดจน Mobile
  Application และการพาณิชย์อิเล็กทรอนิกส์ในลักษณะที่มีปฏิสัมพันธ์กับผู้ใช้และกลุ่มเป้าหมายสูง

  Digital Media

  เป็นธุรกิจใหม่ที่สร้างขึ้นเพื่อขยายโอกาสในการประยุกต์ใช้ประโยชน์จากระบบโครงข่ายพื้นฐานเดิมโดยให้

  บริการสื่อ Out of Home หรือสื่อโฆษณานอกที่อยู่อาศัย
  ซึ่งในปัจจุบันบริษัทได้มุ่งเน้นไปที่การให้บริการสื่อโฆษณาดิจิตอลประเภทต่าง ๆ ในสถานที่ซึ่งเป็น
  Prime Area ผ่านโครงข่ายพื้นฐานของบริษัทเพื่อเป็นช่องทางสำหรับบริษัท ห้าง ร้าน
  หรือองค์กรต่าง ๆ ในการโฆษณาเผยแพร่สื่อของตนให้เข้าถึงผู้บริโภคอย่างแท้จริง
  โดยคำนึงถึงสถานที่และเวลาที่เหมาะสมสำหรับการเผยแพร่สื่อต่าง ๆ อาทิเช่น
  สื่อประเภทจอพลาสมา, จอ LCD, จอ LED, Kiosk เป็นต้น
  ปัจจุบันบริษัทได้ให้บริการสื่อโฆษณาดิจิตอล ณ จุดขายในห้างเทสโก้ โลตัส เรียกว่าโครงการ
  “Lotus TV”

3.  Professional Services
    เป็นบริการจัดหาจัดสร้างกระบวนการธุรกิจสำหรับความต้องการเฉพาะอย่าง ซึ่งรวมถึง

บริการแบบ Outsourcing การจัดสร้างและ Automate ระบบงานให้มีประสิทธิภาพยิ่งขึ้น

  บริการรับพัฒนาระบบ Digital Signage

  บริษัทรับพัฒนาระบบ บริหารจัดการเครือข่ายและแสดงสื่อโฆษณาบนจอ 3 มิติให้กับบริษัท
  แอปโซลูท อิมแพค จำกัด ที่สยามพารากอนและดิเอ็มโพเรียม ซึ่งสามารถปรับเปลี่ยนเนื้อหา
  เพิ่มหรือลดความถี่ และข้อความพิเศษลงบนโฆษณา
  รวมถึงการถ่ายทอดสดกิจกรรมการตลาดแบบเรียลไทม์ ผ่านโครงข่ายอินเทอร์เน็ตความเร็วสูง
  MetroLAN โดยใช้ศูนย์ข้อมูลอินเทอร์เน็ต (INET Data Center) เป็นที่ควบคุมการทำงาน
  ซึ่งเป็นการต่อยอดจากทรัพย์สินที่มีอยู่ให้เกิดประโยชน์ให้มากที่สุด
  โดยไม่ได้เพิ่มการลงทุนส่วนบริการนี้แต่อย่างใด

4.  Business Integration
    เป็นบริการจัดการธุรกิจบนระบบอิเล็กทรอนิกส์โดยเชื่อมโยงกระบวนการทำงาน

  ของฝ่ายต่างๆ ที่เกี่ยวข้องให้ทำงานและสื่อสารได้อย่างมีประสิทธิภาพ ลดการทำงานที่ซ้ำซ้อน
  และความผิดพลาดที่เกิดจากคน อาทิ Supply – Chain Management, e-Logistics

บริการไอทีแก่ภาครัฐ

  บริษัทเริ่มธุรกิจให้คำปรึกษาและบริการด้านไอทีแก่องค์กรปกครองส่วนท้องถิ่น โดยเริ่มจาก

  โปรแกรมระบบแผนที่ภาษีและทะเบียนทรัพย์สิน เพื่อช่วยอำนวยความสะดวกในการจัดเก็บภาษี
  ซึ่งเป็นรายได้หลักของหน่วยงานท้องถิ่นและระบบ GIS (Geographic Information
  System) ซึ่งเป็นระบบที่ใช้ในการจัดเก็บ บันทึก ปรับปรุง วิเคราะห์ประมวลผล
  แล้วแสดงผลข้อมูลในเชิงภูมิศาสตร์โดยใช้เป็นเครื่องมือในการศึกษา วิเคราะห์
  สภาพปัญหาในพื้นที่นั้นๆ เพื่อนำมาใช้ประกอบการตัดสินใจ วางแผน ดำเนินงาน
  ติดตามการทำงาน และประเมินผลการดำเนินงาน นอกจากนี้
  บริษัทยังได้รับความไว้วางใจจากกรมสรรพสามิตให้เป็นที่ปรึกษาด้านเทคโนโลยีสารสนเทศเพื่อนำมาปรับใช้ในหน่วยงาน
  เนื่องจากบริษัทมีประสบการณ์
  ความรู้ความชำนาญทางด้านเทคโนโลยีสารสนเทศมาเป็นเวลานานถึง 11 ปี
  และได้จดทะเบียนที่ปรึกษากับศูนย์ข้อมูลที่ปรึกษาไทย กระทรวงการคลัง เป็นที่ปรึกษาประเภท A
  (ชั้นสูงสุด) หมายเลข 1636 ในฐานะที่ปรึกษาสาขาสื่อสารโทรคมนาคม
  ด้านเทคโนโลยีสารสนเทศโดยจะให้คำปรึกษาในการจัดทำโครงการต่างๆ
  เช่นโครงการการจัดทำนโยบายการรักษาความมั่นคงปลอดภัยของข้อมูลและระบบเทคโนโลยีสารสนเทศตามมตรฐาน
  ISO 27001:2005 (BS 7799-2:2005) ของกรมสรรพสามิต เป็นต้น

กิจกรรมเพื่อสังคม

ด้วยภาระหน้าที่ขององค์กรระดับคุณภาพ บริษัท อินเทอร์เน็ตประเทศไทย จำกัด (มหาชน)
หรือไอเน็ต ผู้นำการให้บริการเทคโนโลยีสารสนเทศและการสื่อสาร(ไอซีที)
ที่ยึดมั่นสร้างสรรค์เทคโนโลยีไอทีทันสมัย เพื่อตอบสนองทุกความต้องการขององค์กรธุรกิจทุกระดับ
และตระหนักถึงความสำคัญของการตอบแทนสังคม จึงจัดทำโครงการต่างๆ เพื่อพัฒนาการเรียนรู้
และสร้างเสริมประสบการณ์ให้กับเยาวชน และสังคมไทย ดังนี้

-   สนับสนุนมูลนิธิอินเทอร์เน็ตร่วมพัฒนาไทย (Internet Foundation for The
    Development Thailand) เช่น จัดทำเว็บไซต์ “ศูนย์กลางรับบริจาคออนไลน์”
    (Donation Exchange Centre) หรือ www.thaigiving.org
    เพื่อเป็นสื่อกลางระหว่างผู้รับ และผู้ให้ในการแบ่งปันน้ำใจผ่าน สื่อออนไลน์ได้อย่างสะดวก
    รวดเร็ว และทั่วถึง และกิจกรรมครอบครัวอินเทอร์เน็ต หรือ CyberParents ขึ้น
    เพื่อชวนครอบครัวมาเรียนรู้อินเทอร์เน็ตอย่างถูกต้อง ทั้งในแง่ของวิธีการใช้งาน
    ไม่ว่าจะเป็นการท่องเว็บ การส่งอีเมล์ การสนทนา (Chat) การสืบค้นต่างๆ
    การระมัดระวังภัยแฝงออนไลน์ อันได้แก่ คนแปลกหน้า เนื้อหาที่ไม่เหมาะสม เกมออนไลน์
    การโฆษณาชวนเชื่อ และอีเมล์ขยะ ฯลฯ ซึ่งจะได้รับความรู้พื้นฐานอินเทอร์เน็ต
    ทั้งในแง่ของคุณและโทษ
    ทำให้เกิดความตระหนักในการดูแลบุตรหลานให้ใช้งานเน็ตอย่างปลอดภัยและมีประโยชน์

-   โครงการ “INET Young challenge”
    กิจกรรมสร้างเสริมประสบการณ์นอกห้องเรียนให้กับนิสิต นักศึกษา
    เพื่อก้าวสู่วิถีการดำเนินชีวิตที่ดี และการประกอบอาชีพที่มั่นคงในอนาคต

-   โครงการ “ก้าวสู่วิชาชีพเว็บมาสเตอร์ ครั้งที่ 3 (INET Young Webmaster Camp)
    ซึ่งจัดโดยสมาคมผู้ดูแลเว็บไทย (Thai Webmaster Association)
    ซึ่งเป็นกิจกรรมสนับสนุนความคิดสร้างสรรค์
    และจินตนาการด้านการออกแบบเว็บไซต์ของเยาวชนไทยให้ก้าวสู่วิชาชีพเว็บมาสเตอร์ที่ดี
    มีจริยธรรม

รางวัลเกียรติยศ

ด้วยความมุ่งมั่นในการให้บริการที่เป็นเลิศ และยึดหลักการบริหารด้วยธรรมาภิบาล
ทำให้บริษัทได้รับยกย่องเป็น “องค์กรดีเด่นแห่งปี 2548” ในสาขาธุรกิจบริการด้านไอที
จากคณะกรรมการอำนวยการจัดงานองค์กรดีเด่นแห่งปี และนสพ.เส้นทางเศรษฐกิจ สนับสนุนโดย
มูลนิธิเพื่อสังคมไทย ในฐานะองค์กรไอทีที่เป็นแบบอย่างที่ดีทั้งในด้านการพัฒนาองค์กร
บุคลากรและธุรกิจให้เจริญรุดหน้าอย่างไม่หยุดยั้ง ควบคู่กับการส่งเสริมการเรียนรู้ของเยาวชน
และพัฒนาสังคมไทยอย่างต่อเนื่อง

3.3 สิทธิในการประกอบธุรกิจของบริษัท

กสท อนุมัติให้บริษัทดำเนินการให้บริการอินเทอร์เน็ต
ตามเงื่อนไขที่ระบุในสัญญาดำเนินการให้บริการ อินเทอร์เน็ต โดยมีสาระสำคัญของสัญญาดังต่อไปนี้

+--------------------+---+-----------------------------------------------+
| ชื่อสัญญา             | : | สัญญาดำเนินการให้บริการอินเทอร์เน็ต (INTERNET)       |
+--------------------+---+-----------------------------------------------+
| คู่สัญญา              | : | บริษัท กสท โทรคมนาคม จำกัด (มหาชน) (กสท)         |
|                    |   |                                               |
|                    |   | บริษัท อินเทอร์เน็ตประเทศไทย จำกัด (มหาชน)(บริษัท)    |
+--------------------+---+-----------------------------------------------+
| วันที่ทำสัญญา          | : | 9 ตุลาคม 2540                                  |
+--------------------+---+-----------------------------------------------+
| สรุปสาระสำคัญของสัญญา | : | กสท อนุมัติให้บริษัทดำ                              |
|                    |   | เนินการให้บริการอินเทอร์เน็ตแก่ผู้ใช้บริการที่ติดตั้งเครื่องอุปก |
| ก                  |   | รณ์ในประเทศไทย ตามเงื่อนไขในสัญญา ตลอดจนกฎหมาย มต |
| ารให้บริการอินเทอร์เน็ต |   | ิคณะรัฐมนตรี ข้อบังคับ ระเบียบ คำสั่ง และนโยบายของ กสท |
|                    |   |                                               |
|                    |   | บริษัทต้องเช่าข่ายบริการโทรคมนาคมของ                |
|                    |   | กสท แต่ กสท อาจอนุญาตให้บริษัทเช่าข่ายบริการจากหน่วยงา |
|                    |   | นอื่นซึ่งมีขอบเขตการให้บริการเฉพาะในประเทศไทย ทั้งนี้ บร |
|                    |   | ิษัทจะต้องให้บริการอินเทอร์เน็ต โดยผ่านข่ายบริการโทรคมนา |
|                    |   | คมของ กสท หรือของหน่วยงานที่ กสท อนุญาตดังกล่าวเท่านั้น |
+--------------------+---+-----------------------------------------------+
| การดำ              | : |   บริษัทต้องไม่ดำเนินการให้บริการหรือกระทำการใดๆ      |
| เนินงานและจัดให้บริการ |   |   อันเป็นการแข่งขันกับกิจกรรมหรือบริการหลักของ กสท     |
|                    |   |   ซึ่งได้แก่ บริการโทรศัพท์ระหว่างประเทศ              |
|                    |   |   การจัดหา                                     |
|                    |   | และการจัดโครงข่ายที่ใช้ในการสื่อสารในและระหว่างประเทศ |
|                    |   |   และกิจกรรมบริการอื่นที่ กสท                       |
|                    |   |   กำหนดให้เป็นกิจกรรมบริการหลักของ กสท ทั้งนี้ กสท     |
|                    |   |   เป                                          |
|                    |   | ็นผู้วินิจฉัยว่ากิจกรรมหรือบริการใดเป็นกิจกรรมบริการหลักของ |
|                    |   |   กสท และให้คำวินิจฉัยของ กสท ดังกล่าวถือเป็นที่สุด      |
+--------------------+---+-----------------------------------------------+
| ร                  | : |   กสท                                         |
| ะยะเวลาการดำเนินการ |   |   ยินยอมให้บริษัทเป็นผู้ดำเนินก                       |
|                    |   | ารให้บริการตามสัญญานี้จนกว่าคณะรัฐมนตรีจะมีมติให้เลิกบริษัท |
|                    |   |   โดยเริ่มนับตั้งแต่วันแรกที่เปิดให้บริการ                |
+--------------------+---+-----------------------------------------------+

3.4 การตลาดและสภาวะการแข่งขัน

3.4.1 ภาวะอุตสาหกรรมธุรกิจการให้บริการไอซีที

ปัจจุบันธุรกิจเทคโนโลยีสารสนเทศและการสื่อสาร (ไอซีที)
ได้เข้ามามีบทบาทในสังคมอย่างกว้างขวางและมีอัตราการเติบโตสูงขึ้นอย่างต่อเนื่อง
จะเห็นได้จากผลสำรวจของสำนักงานส่งเสริมอุตสาหกรรมซอฟต์แวร์แห่งชาติ (ซิป้า)
และสมาคมอุตสาหกรรมเทคโนโลยีสารสนเทศไทย (เอทีซีไอ) พบว่าในปี 2548
อุตสาหกรรมเทคโนโลยีสารสนเทศและการสื่อสารมีอัตราเติบโตมูลค่าสูงถึง 4.2 แสนล้านบาท
หรือประมาณร้อยละ 17 โดยกระทรวงเทคโนโลยีสารสนเทศและการสื่อสาร
(ไอซีที) ได้มีการพัฒนาโครงสร้างพื้นฐานไอซีที อาทิ
สนับสนุนให้ประชาชนมีอินเทอร์เน็ตความเร็วสูงในราคาประหยัด
ใช้กันตามอาคารสำนักงาน สถานศึกษา และครัวเรือนมากขึ้น
รวมถึงขยายฐานผู้ใช้บริการมากขึ้นไปยังจังหวัดที่เป็นศูนย์กลางไอซีที
เละมีโครงการขยายพื้นที่การให้บริการให้ครอบคลุมพื้นที่มากขึ้น

นอกจากนี้ ผลการศึกษาของบริษัทไอดีซี (ประเทศไทย) จำกัด
ซึ่งเป็นบริษัทวิจัยด้านไอทีระดับโลกที่ประเมินว่าใน

ปี 2548 ประเทศไทยจะมีมูลค่าการใช้จ่ายด้านไอที ทั้งสิ้นราว 3.11 พันล้าน เหรียญสหรัฐฯ
(หรือประมาณ 124,400 ล้านบาท) โดยมีอัตราการเติบโตที่ ราวร้อยละ 22 เมื่อเทียบกับ ปีก่อน
และในปี 2549 บริษัท ไอดีซี (ประเทศไทย) คาดว่าการใช้จ่ายด้านดังกล่าวจะมีอัตราการเติบโต
ราวร้อยละ 8 โดยมีมูลค่าการใช้จ่ายรวมทั้งสิ้น 3.37 พันล้านเหรียญสหรัฐ (ประมาณ 134,800
ล้านบาท) ซึ่งส่วนหนึ่งเป็นผลจากแรงผลักดันของภาครัฐฯ การเกิดขึ้นของเทคโนโลยีใหม่
และโครงการใหม่ๆ สำหรับการขยายโครงสร้างพื้นฐานหลักของประเทศ
ซึ่งเป็นการยืนยันได้ว่าการที่บริษัทได้ดำเนิน ธุรกิจด้านนี้เพื่อรองรับการเติบโต ของตลาดไอทีนั้น
ดำเนินมาถูกทางแล้ว

ผลสำรวจจากศูนย์วิจัยกสิกรไทยได้ประมาณการว่า จำนวนผู้ใช้งานอินเทอร์เน็ตในประเทศไทย ในปี
2548 มีจำนวน 7.6 ล้านราย หรือร้อยละ 12 ของจำนวนประชากรทั้งประเทศ เพิ่มขึ้นประมาณ
0.63 ล้านรายจากปีที่ผ่านมา คิดเป็นร้อยละ 9.03 ของจำนวนผู้ใช้อินเทอร์เน็ตที่เพิ่มขึ้น
จะเห็นว่าแนวโน้มการใช้อินเทอร์เน็ตที่เพิ่มขึ้น มีอัตราเพิ่มสูงขึ้นอย่างเนื่อง
โดยมีปัจจัยสนับสนุนจากโครงการขนาดใหญ่ที่ภาครัฐได้กำหนดแผนไว้ เช่น
โครงการอินเทอร์เน็ตตำบล โครงการรัฐบาลอิเล็กทรอนิกส์ (e-Government) และโครงการ 1
วัด 1 ศูนย์การเรียนรู้ (One Temple one e-Learning Center : OTEC) เป็นต้น
เพื่อมุ่งเน้นพัฒนาประเทศไปสู่ระบบเศรษฐกิจและสังคมแห่งภูมิปัญญาและการเรียนรู้

ตารางแสดงจำนวนผู้ใช้อินเทอร์เน็ตในประเทศไทยระหว่างปี 2546 – 2548

  ---------------------------- ------------------------------------------
  ปี                            จำนวนผู้ใช้ (คน)

  2546                         6,080,000

  2547                         6,970,000

  2548                         7,600,000
  ---------------------------- ------------------------------------------

แหล่งที่มา : ปี 2546-2547 ศูนย์เทคโนโลยีอิเล็กทรอนิกส์และคอมพิวเตอร์แห่งชาติ (NECTEC)

ปี 2548 ศูนย์วิจัยกสิกรไทย

 สภาวะการแข่งขัน

ภายหลังการจัดตั้งคณะกรรมการกิจการโทรคมนาคมแห่งชาติ (กทช.)
เพื่อรองรับการเปิดเสรีกิจการโทรคมนาคมในปี 2548
และได้มีประกาศหลักเกณฑ์และวิธีการขอรับใบอนุญาตการให้บริการอินเทอร์เน็ต
ออกมาในช่วงปลายปี 2548 จึงส่งผลให้ภาพการแข่งขันธุรกิจอินเทอร์เน็ตในปี 2549
มีแนวโน้มรุนแรงขึ้น
ส่งผลให้ผู้ประกอบการต่างๆปรับกลยุทธ์การแข่งขันโดยเน้นในเรื่องของการลดราคา
การให้บริการที่หลากหลาย และมีการคิดค้นและพัฒนาผลิตภัณฑ์ใหม่ๆ
เพื่อตอบสนองความต้องการที่หลากหลายของลูกค้าได้เป็นอย่างดี
รวมถึงความร่วมมือระหว่างพันธมิตรเพื่อจัดทำโครงการทางธุรกิจต่างๆ เป็นต้น

ในส่วนของบริการอินเทอร์เน็ตเพื่อธุรกิจและส่วนบุคคล
บริษัทยังคงเน้นการให้บริการแก่ลูกค้าที่ต้องการใช้งานอินเทอร์เน็ตที่มีคุณภาพสูง
โดยเฉพาะกลุ่มลูกค้าองค์กรที่เน้นการใช้งานอินเทอร์เน็ตเพื่อการทำธุรกิจ
และได้มีการขยายธุรกิจเครือข่ายการให้บริการอินเทอร์เน็ตความเร็วสูงภายในอาคารหรือธุรกิจซุปเปอร์บรอดแบนด์
ภายใต้เครื่องหมายการค้า [] ออกสู่ภูมิภาค

นอกจากการให้บริการเชื่อมต่ออินเทอร์เน็ตดังกล่าวแล้ว
เพื่อเป็นการทำธุรกิจที่แตกต่างและหาช่องว่างในตลาด
บริษัทได้ขยายธุรกิจให้ครอบคลุมและสนองตอบความต้องการของลูกค้า โดยให้บริการในลักษณะของ
Business Solutions
และเพื่อสามารถให้บริการได้ตรงตามความต้องการของลูกค้ากลุ่มเป้าหมายในประเภทของธุรกิจต่างๆได้อย่างครบวงจร
จึงได้แบ่งกลุ่มงานในส่วนนี้ตามวัตถุประสงค์ข้างต้นออกเป็นประเภทต่างๆ
ได้แก่งานให้บริการในกลุ่มธุรกิจธนาคารและสถาบันการเงินต่างๆ เช่น
งานให้บริการเครื่องรับชำระเงินผ่านบัตรอิเล็กทรอนิกส์และระบบเครือข่าย
งานชำระเงินผ่านช่องทางต่าง ๆ (Payment Gateway) เป็นต้น งานการรับ Outsource
ดูแลระบบ และพัฒนา Application ต่างๆ เช่น ระบบบัตรเติมน้ำมัน งานพัฒนา Application
สำหรับสินเชื่อธุรกิจธนาคาร
รวมถึงการขยายการให้บริการในรูปแบบของงานจ้างเหมาที่เกี่ยวเนื่องกับธุรกิจโทรคมนาคม
ส่งเสริมและสนับสนุนการให้บริการของกลุ่มลูกค้าและพันธมิตรต่างๆ
ทั้งภาครัฐและเอกชนสามารถดำเนินธุรกิจได้ทันต่อความต้องการและมีประสิทธิภาพสูงสุดให้สามารถให้บริการได้อย่างมีประสิทธิภาพ
นอกจากนี้
บริษัทได้คิดค้นและเลือกทำธุรกิจในรูปแบบที่แตกต่างจากผู้ให้บริการรายอื่นโดยใช้เทคโนโลยีที่มีศักยภาพสูง
เช่น ธุรกิจ Digital Media
เป็นการขยายตลาดในรูปแบบของการโฆษณาสินค้าให้เข้าถึงกลุ่มเป้าหมายได้อย่างครอบคลุม
โดยบริษัทได้ให้บริการสื่อโฆษณารูปแบบใหม่ ภายใต้ชื่อ “Lotus TV” ในห้างเทสโก้ โลตัส
ซึ่งจะช่วยให้การกระจายโฆษณาสินค้าหรือบริการต่างๆไปถึงผู้บริโภคอย่างรวดเร็วผ่านจอมัลติมีเดียเพื่อกระตุ้นการซื้อสินค้า
ณ จุดขาย
ด้วยความความหลากหลายของการพัฒนาระบบและเทคโนโลยีต่างๆของบริษัททำให้ลูกค้าสามารถพัฒนาแอพลิเคชั่นที่ทันสมัยเพื่อต่อยอดการทำธุรกิจให้มีมูลค่าเพิ่มสูงได้ตลอดเวลา
ส่งผลให้การดำเนินธุรกิจของลูกค้าเติบโตและแข่งขันได้ในตลาดการค้ายุคดิจิตอล

3.4.2 กลยุทธ์การแข่งขันของบริษัท 

เพื่อบรรลุเป้าหมายบริษัทที่วางไว้ จึงได้กำหนดกลยุทธ์การแข่งขัน ดังนี้

  1. ธุรกิจหลักของบริษัทตั้งอยู่บนพื้นฐาน recurring revenue –
  โดยบริษัทพยายามมองหาโอกาสธุรกิจใหม่ที่มีการแข่งขันต่ำ เพื่อเพิ่มอัตราการทำกำไรให้สูงยิ่งขึ้น

  2. การมุ่งเน้นธุรกิจด้าน Business Solutions
  เพื่อเป็นการต่อยอดจากธุรกิจเครือข่ายพื้นฐานที่ดีของบริษัท –
  บริษัทดำเนินธุรกิจด้านไอซีทีโซลูชั่นครบวงจรเพื่อที่จะเพิ่มประสิทธิภาพในการดำเนินธุรกิจของลูกค้า
  บริษัทเชื่อว่าการสร้างธุรกิจนี้ จะทำให้บริษัทและลูกค้าเติบโตไปด้วยกัน เช่น บริการ EDC
  Network Pool บริการเครือข่ายรับชำระเงินผ่านบัตรเครดิต เดบิต สมาร์ตการ์ด
  รวมถึงการขาย ให้เช่าเครื่องรับชำระเงินผ่านบัตรอิเล็กทรอนิกส์
  ด้วยเครือข่ายทันสมัยที่เชื่อมโยงกับสถาบันการเงินชั้นนำ นอกจากนี้ ยังได้ขยายธุรกิจไปยัง
  Digital Media ซึ่งเป็นธุรกิจรวมสื่อกับเครือข่ายเข้าด้วยกัน
  บริษัทเชื่อว่าการโฆษณาสามารถจัดให้ตรงตามความต้องการเฉพาะกลุ่มลูกค้าได้ เช่น โครงการ
  Lotus TV
  ซึ่งเป็นธุรกิจใหม่ที่สร้างขึ้นเพื่อขยายโอกาสในการประยุกต์ใช้ประโยชน์จากระบบโครงข่ายพื้นฐานเดิมโดยให้บริการสื่อโฆษณานอกที่อยู่อาศัย
  ซึ่งในปัจจุบัน โดยบริษัทได้มุ่งเน้นไปที่การให้บริการสื่อโฆษณาดิจิตอลประเภทต่าง ๆ
  ในสถานที่ซึ่งเป็น Prime Area ผ่านโครงข่ายพื้นฐานของบริษัทเพื่อเป็นช่องทางสำหรับบริษัท
  ห้าง ร้าน หรือองค์กรต่าง ๆ ในการโฆษณาเผยแพร่สื่อของตนให้เข้าถึงผู้บริโภคอย่างแท้จริง

2.  การเปลี่ยนลูกค้าเป็นพันธมิตรเพื่อเพิ่มมูลค่าทางธุรกิจให้กับลูกค้า -
    นอกจากการดำเนินธุรกิจร่วมกับลูกค้าแล้ว บริษัทเล็งเห็นการเพิ่มมูลค่าทางธุรกิจให้กับลูกค้า
    จึงได้ร่วมมือกับลูกค้าเพื่อนำไปสู่การเป็นพันธมิตรทางธุรกิจร่วมกัน
    เพื่อเป็นการสร้างความสัมพันธ์ทางธุรกิจ และเสริมธุรกิจให้ซึ่งกันและกัน เช่น
    บริษัทได้ร่วมมือกับ บมจ. ทีโอที ในการให้บริการ Broadband Plus
    ซึ่งเป็นบริการอินเทอร์เน็ตความเร็วสูงแบบเหมาจ่ายรายเดือน
    โดยมุ่งเน้นลูกค้าองค์กรขนาดกลางและขนาดย่อม (SMEs) เป็นต้น

การดำเนินธุรกิจการให้บริการอินเทอร์เน็ตในประเทศไทย

รายชื่อบริษัทที่ได้รับใบอนุญาตการให้บริการอินเทอร์เน็ตรวม 38 ราย

  -------------------------------------- -------------- ---------------------
  ชื่อผู้ให้บริการอินเทอร์เน็ต (ISP)              ปีที่เริ่มให้บริการ   สิทธิการให้บริการหมดอายุ

  บริษัท อินเทอร์เน็ตประเทศไทย จำกัด (มหาชน)   2540           Permanent

  บริษัท จัสมิน อินเตอร์เนต จำกัด               2539           2549

  บริษัท สามารถ อินโฟเนต จำกัด               2539           2549

  บริษัท เอเน็ต จำกัด                        2539           2549

  บริษัท ไออีซี อินเทอร์เน็ต จำกัด               2539           2549

  บริษัท ล็อกซเล่ย์ อินฟอร์เมชั่น เซอร์วิส จำกัด     2539           2549

  บริษัท ดาต้า ลายไทย จำกัด                  2540           2550

  บริษัท เอเซีย อินโฟเน็ท จำกัด                2540           2550

  บริษัท ไอเดีย เน็ต จำกัด                    2539           2549

  บริษัท อินเตอร์เนต โซลูชั่น โพรวายเดอร์ จำกัด   2540           2550

  บริษัท ชมะนันทน์ เวิลด์เน็ต จำกัด              2541           2551

  บริษัท ฟาร์อีสท์อินเตอร์เน็ต จำกัด              2541           2551

  บริษัท อี-ซี เน็ต จำกัด                      2543           2553

  บริษัท ริช คอมมูนิเคชั่นส์ เซอร์วิสเซส           2543           2553
  (ประเทศไทย) จำกัด                                      

  บริษัท รอยเนท อินเทอร์เนต จำกัด             2543           2553

  บริษัท เค เอส ซี คอมเมอร์เชียล อินเตอร์เน็ต    2548           2549
  จำกัด                                                  

  บริษัท กสท โทรคมนาคม จำกัด (มหาชน)        2548           2549

  บริษัท ทีโอที จำกัด (มหาชน)                 2548           2549

  บริษัท อินเตอร์เนต โซลูชั่น แอนด์ เซอร์วิส       2548           2549
  โพรวายเดอร์ จำกัด                                       

  บริษัท โอทาโร จำกัด                       2548           2549

  บริษัท ทีที แอนด์ ที ซับสไครเบอร์ เซอร์วิสเซส    2548           2549
  จำกัด                                                  

  บริษัท โปรอิมเมจ เอ็นจิเนียริ่ง แอนด์ คอมมูนิเคชั่น 2548           2549
  จำกัด                                                  

  บริษัท เคิร์ซ จำกัด                         2548           2549

  บริษัท ทรู อินเตอร์เน็ต จำกัด                 2548           2549

  บริษัท อคิวเมนท์ จำกัด                      2548           2549

  บริษัท ทีที แอนด์ ที จำกัด                    2548           2549

  บริษัท วันโอวัน โกลเบิ้ล จำกัด                2548           2549

  บริษัท ฟรีอินเทอร์เน็ต จำกัด                  2548           2549

  บริษัท ซีเอส ล็อกซอินโฟ จำกัด (มหาชน)        2540           2550

  บริษัท เอ็นทีที คอมมิวนิเคชั่น (ประเทศไทย) จำกัด 2548           2549

  บริษัท แปซิฟิก อินเทอร์เน็ต (ประเทศไทย) จำกัด  2548           2549

  บริษัท อินโฟเนท (ประเทศไทย) จำกัด          2548           2549

  บริษัท เลนโซ่ดาต้าคอม จำกัด                 2548           2549

  บริษัท เวิล์ดเว็บ จำกัด                      2548           2549

  บริษัท ไวซ คอมมูนิเคชั่นเน็ตเวิร์ค จำกัด         2548           2549

  บริษัท ทีโอแอล คอร์ปอเรชั่น จำกัด (มหาชน)     2548           2549

  บริษัท ไทยเทรดเน็ท จำกัด                   2548           2549

  บริษัท แมนดาลา คอมมูนิเคชั่น จำกัด*           2549           2550
  -------------------------------------- -------------- ---------------------

* คาดว่าจะได้รับใบอนุญาตในปี 2549

การให้บริการอินเทอร์เน็ตเป็นการประกอบธุรกิจซึ่งต้องได้รับอนุญาตจากหน่วยงานผู้มีอำนาจ
เดิมสิทธิในการออกใบอนุญาตการให้บริการอินเทอร์เน็ตเป็นของ บมจ.กสท โทรคมนาคม) ในปี
2544 ได้มีการตราพระราชบัญญัติประกอบกิจการโทรคมนาคม พ.ศ. 2544 ขึ้น
พระราชบัญญัติดังกล่าวได้กำหนดให้อำนาจการออกใบอนุญาตการประกอบกิจการโทรคมนาคมเป็นของคณะกรรมการกิจการโทรคมนาคมแห่งชาติ
(กทช.)
ซึ่งอำนาจดังกล่าวรวมถึงอำนาจการออกใบอนุญาตประกอบกิจการให้บริการอินเทอร์เน็ตด้วย

3.5 งานที่ยังไม่ได้ส่งมอบ 

-ไม่มี-